

OGRES NOVADA PAŠVALDĪBA

Brīvības iela 33, Ogre, Ogres nov., LV-5001

Reģ.Nr.90000024455, Tālr.: 650-71160, fakss: 650-71161, e-pasts: ogredome@ogresnovads.lv

**Saistošie noteikumi**

**Ogrē**

|  |  |
| --- | --- |
| **2013.gada 26.septembrī** | Nr.22/2013 |
|  | **(protokols Nr.15; 4.§)** |

GROZĪJUMI

17.12.2009. SAISTOŠAJOS NOTEIKUMOS Nr.33/2009

„PAR PASAŽIERU PĀRVADĀJUMU AR VIEGLAJIEM TAKSOMETRIEM LICENCĒŠANAS KĀRTĪBU UN MAKSIMĀLAJIEM VIEGLO TAKSOMETRU PĀRVADĀJUMU TARIFIEM”

*Izdoti saskaņā ar*

*likuma "Par pašvaldībām” 21.panta pirmās daļas 14.punkta f) apakšpunktu,*

*Autopārvadājumu likuma 35.panta pirmo daļu, 39.panta piekto daļu*

1. **Izdarīt** Ogres novada pašvaldības 17.12.2009. saistošajos noteikumos Nr.33/2009 „Par pasažieru pārvadājumu ar vieglajiem taksometriem licencēšanas kārtību un maksimālajiem vieglo taksometru pārvadājumu tarifiem” (Ogres novada pašvaldības laikraksts „Ogrēnietis”, 2010, Nr.3; 2011, Nr.11; 2012, Nr.4), turpmāk – Noteikumi, **šādus grozījumus**:
   1. **Izteikt** Noteikumu **2.9.punkta pirmo daļu** šādā redakcijā:

„2.9. Licenci, licences kartīti pārvadātājam izsniedz, kā arī licenci, licences kartīti pārreģistrē 10 darba dienu laikā no lēmuma pieņemšanas dienas, par to iekasējot no pārvadātāja Pašvaldības domes noteikto maksu: par licences izsniegšanu EUR 71,14 + PVN (septiņdesmit viens *euro* un četrpadsmit *euro* centi plus pievienotās vērtības nodoklis), par licences pārreģistrēšanu EUR 35,57 + PVN (trīsdesmit pieci *euro* un piecdesmit septiņi *euro* centi plus pievienotās vērtības nodoklis), par licences dublikāta izsniegšanu EUR 35,57 + PVN (trīsdesmit pieci *euro* un piecdesmit septiņi *euro* centi plus pievienotās vērtības nodoklis), par katras licences kartītes izsniegšanu EUR 49,39 + PVN (četrdesmit deviņi *euro* un trīsdesmit deviņi *euro* centi plus pievienotās vērtības nodoklis), par licences kartītes dublikāta izsniegšanu EUR 24,70 + PVN (divdesmit četri *euro* un septiņdesmit *euro* centi plus pievienotās vērtības nodoklis). Pašvaldības domes noteiktā maksa iemaksājama Pašvaldības budžetā.”.

* 1. **Izteikt** Noteikumu **7.1.punktu** šādā redakcijā:

„7.1. Pārvadātājiem ar vieglajiem taksometriem, kuriem licences un licences kartītes izsniegtas Ogres novada pašvaldībā, tiek noteikti šādi maksimālie pasažieru (arī bagāžas) pārvadājumu tarifi:

7.1.1. taksometra nolīgšanas tarifs – EUR 1,42 (ar PVN);

7.1.2. attāluma tarifs par vienu kilometru – EUR 0,71 (ar PVN);

7.1.3. laika tarifs par vienu minūti – EUR 0,11 (ar PVN).”.

1. Noteikumi stājas spēkā 2014.gada 1.janvārī.

Domes priekšsēdētājs E.Bartkevičs